Ísverð á uppleið
"Verð á hráefnum hefur verið á mikilli uppleið. Svo eru það launahækkanirnar í júlí. Við hækkuðum um 6-7% í vor. Það er mjög líklegt að verð hækki í vetur miðað við verðbólguþróun. Við höfum tekið á okkur verðhækkanir á aðföngum og ekki hækkað verð í sumar," segir Valdimar Hafsteinsson, framkvæmdastjóri Kjöríss, aðspurður um horfur á ísmarkaðnum.
Tilefnið er 40% hækkun á ís í brauðformi í IKEA og skal tekið fram að sú hækkun tengist Kjörís ekki.
Valdimar segir Kjörís ekki hafa velt auknum launakostnaði út í verðlagið.
"Við höfum tekið á okkur launahækkun. Það stefnir í strembinn vetur ef við tökum hana á okkur. Þannig að ég sé einhverja hreyfingu á verðinu á næstu vikum og mánuðum. Þá ber að horfa til þess að verð á mjólkurvörum hækkaði 1. júlí í kjölfar launahækkana eftir kjarasamningana í vor. Við höfum ekki hækkað verðið síðan.
Okkar aðföng og kostnaður hefur hækkað í samræmi við það. Við sáum hrinu af hækkunum í sumar og ég hef trú á því að hækkanirnar velti smátt og smátt út í verðlagið á næstu mánuðum. Svo á eftir að koma í ljós hvað gerist síðar í vetur," segir Valdimar.
"Verð á hráefnum hefur verið á mikilli uppleið."
"Svo eru það launahækkanirnar í júlí."
"Það er mjög líklegt að verð hækki í vetur miðað við verðbólguþróun."
"Við höfum tekið á okkur verðhækkanir á aðföngum og ekki hækkað verð í sumar," segir Valdimar Hafsteinsson, framkvæmdastjóri Kjöríss, aðspurður um horfur á ísmarkaðnum.
Tilefnið er 40% hækkun á ís í brauðformi í IKEA og skal tekið fram að sú hækkun tengist Kjörís ekki.
Valdimar segir Kjörís ekki hafa velt auknum launakostnaði út í verðlagið.